"You can stay as you are…" | ToekomsVenster
"You can stay as you are…"
by Kariné Joubert | Oct 10, 2018 | Blog | 0 comments
Ek wonder wie onthou daardie "Mainstay" drankadvertensie wat dikwels te midde van idilliese seetonele, bruin gebrande lywe en sagte seegolfies op TV vertoon is. Dit het gelui "You can stay as you are for the rest of your life or you can change to Mainstay".
Kom ons vergeet die "Mainstay" gedeelte en fokus op die res van die sinnetjie. Ons besin oor die gedagtes daarin vervat teen die agtergrond van God se roeping vir en met jou lewe. Ons is almal bekend met die wonderlike belofte in Jer.29:13(NIV) ( ek haal dit in Engels aan dan hoor jy dit nuut)
Neem nou die advertensie in oënskou maar doen dit op die volgende wyse:
Lees dit soos bo aangehaal twee of drie keer deur en bedink dan die implikasie van elke woord vir jou lewe. Dus oorweeg wat dit beteken dat jý (you) een van twee dinge kan doen. Jy kan bly soos jy is, of jy kan verander, vernuwe en groei.
Dan bedink jy die implikasie van "kan" (can). Enersyds dra dit die betekenis van 'n keuse om die pas te makeer maar andersyds bevestig dit die potensiaal wat jy het om weer te begin groei/verder te groei.